**Спецификација**

за изработка на проектна задача

**Фаза 3**

Во третата фаза од проектната задача, потребно е да се додадат WEB API функционалности за сите ентитети (студенти, наставници, предмети и запишани студенти), и тоа, Get, Post, Put и Delete. Податоците треба да се примаат/праќаат во JSON формат.

Не мора да се имплементираат клиенти на WEB API-то, туку тестирањето може да се прави со postman апликацијата (<https://www.postman.com/>).

**Бонус**

Да се додаде и автентикација и авторизација на корисници во MVC апликацијата. Системот се состои од три типа на корисници: администратор, наставник и студент. Тоа ќе претставуваат всушност улоги на корисниците.

Ако корисникот e наставник, тој има улога (Role) “Teacher” и е врзан со даден запис во Teacher табелата. Ако корисникот претставува студент, тој има улога “Student” и е поврзан со даден запис во Student табелата.

Сите корисници се најавуваат со email адреса и лозинка. Во системот не треба да постои регистрација на корисници. Регистрацијата на корисниците, промена на профилите на корисниците, управувањето со улоги и врзувањето на наставничките и студентските профили со запис во Teacher или Student табелата, ги прави администраторот. Корисниците кои се наставници или студенти може само да ја сменат својата лозинка во своите профили.

Администраторот е авторизиран да ги извршува администраторските функционалности што беа барани и опишани во фаза 2. Администраторот мора да е најавен за да може да ги извршува претходно објаснетите функционалности.

Наставникот и студентот се авторизирани да ги извршуваат професорските и студентските функционалности што беа барани во фаза 2. Притоа најавен наставник има пристап само до своите предмети и запишаните студенти (enrollments) на неговите предмети. Најавениот студент има пристап само до своите предмети (enrollments).

Како сервис за автентикација и авторизација да се користи [ASP.NET Core Identity](https://docs.microsoft.com/en-us/aspnet/core/security/authentication/identity?view=aspnetcore-3.1&tabs=visual-studio) со индивидуални кориснички профили (без надворешни логин провајдери како Google).

Повеќе информации за Identity сервисот и неговото користење може да најдете на следните страни:

* <https://www.yogihosting.com/aspnet-core-identity-setup/>
* <https://aspnetcore.readthedocs.io/en/stable/security/authentication/identity.html>
* <https://code-maze.com/identity-asp-net-core-project/>
* <https://docs.microsoft.com/en-us/aspnet/core/security/authentication/identity?view=aspnetcore-3.1&tabs=visual-studio>
* <https://www.c-sharpcorner.com/article/how-to-implement-authentication-using-identity-model-in-asp-net-core/>

Откога ќе ја завршите третата фаза потребно е да ни го испратите вашиот проект (или линк од github) на [danield@feit.ukim.edu.mk](mailto:danield@feit.ukim.edu.mk) и на [pero@feit.ukim.edu.mk](mailto:pero@feit.ukim.edu.mk). Рок за изработка на оваа фаза е две недели, т.е. краен рок за испраќање е 21.05.2020.